ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
کووڈ -19بحران کے دوران اناج کی تقسیم
نئی دہلی ،23ستمبر؛غریب موافق پردھان منتری غریب کلیان ان یوجنا  کے پہلے مرحلے کے تحت محکمہ نے 30 مارچ 2020 کو تین مہینے یعنی اپریل سے جون 2020 کی مدت کے لئے قومی خوراک سلامتی ایکٹ 2013  کے تحت شامل کئے گئے مستفیدین کو مفت میں اضافی تقسیم کے لئے تمام ریاستوں ، مرکز کے زیر انتظام خطوں کے لئے تقریبا 212 لاکھ میٹرک ٹن  اناج مختص کیا تھا۔ محکمے میں دستیاب رپورٹوں کے مطابق پی ایم جی کے اے وائی -1 کے تحت ہر ایک تین مہینے میں ریاستوں ؍ مرکز کے زیر انتظام خطوں کے ذریعے اوسطاً تقریبا 94 فیصد اناج تقسیم کیا گیا تھا۔
جولائی میں اس اسکیم کو بڑھا کر دیگر پانچ مہینوں کی مدت کے لئے یعنی جولائی سے نومبر 2020 تک کے لئے کردیا گیا ہے اور اسکیم کے دوسرے مرحلے  کے تحت محکمہ نے 8 جولائی 2020 کو پانچ مہینے کی مدت کے لئے تمام ریاستوں ؍ مرکز کے زیر انتظام خطوں کے لئے مفت میں تقریبا 201 لاکھ میٹرک ٹن اناج مختص کیا تھا۔ اب تک پی جی کے اے وائی -2 کے تحت ، جیسا کہ ریاستوں ؍ مرکز کے زیر انتظام خطوں نے اطلاع دی ہے ، جولائی اور اگست 2020 کے لئے تقریبا 90 اور 85 فیصد ماہانہ طور پر اناج تقسیم کیا گیا ہے، جب کہ ستمبر مہینے کے لئے تقریبا 20 فیصد اناج تقسیم کیا گیا ہے۔
ہدف شدہ عوامی نظام تقسیم  اصلاحات کے تحت محکمہ ایک ملک ایک راشن کارڈ  منصوبہ نافذ کرر ہا ہے، جس کا مقصد ملک گیر سطح پر تمام این ایف ایس اے راشن کارڈ کی پورٹیبلٹی شروع کرنا اور ایکٹ کے تحت راشن کارڈ کے حامل مہاجروں کو بلا رکاوٹ ملک میں کسی بھی حصے میں عوامی نظام تقسیم  تک رسائی کو یقینی بنانا ہے تاکہ وہ ایف پی ایس سے اناج لیتے وقت ای پی او ایس
ڈیوائس پربائیو میٹرک ؍ آدھار تصدیقی عمل کے بعد اپنے موجودہ ؍ اسی راشن کارڈ کا استعمال کرکے اپنی پسند کے مطابق کسی بھی الیکٹرانک پوائنٹ آف سیل  سے اناج حاصل کر سکیں۔اب تک یہ سہولت 26 ریاستوں ؍ مرکز کے زیر انتظام خطوں میں دستیاب ہے، جس کے تحت تقریباً 65 کروڑ مستفیدین کا احاطہ کیا گیا ہے اور جو ملک میں کُل این ایف ایس اے آبادی کا تقریباً 80 فیصد ہے۔ کووڈ-19 بحران کے تناظر میں او این او آر سی منصوبے کا نفاذآتم نربھر بھارت ابھیان  کے لازمی جز کے طور پر کیا گیا ہے۔
صارفین کے امور، خوراک اور عوامی تقسیم کے مرکزی وزیر مملکت جناب دنوے راؤ صاحب دادا راؤ نے آج راجیہ سبھا میں ایک تحریری جواب میں یہ اطلاع دی۔
وزارت دفاع
ایئر مارشل اے پی سنگھ نے اے او سی-ان-سی سنٹرل ایئر کمانڈ کا عہدہ سنبھالا
ایئر مارشل اے پی سنگھ نے یکم جولائی 2022 کو ایئر آفیسر کمانڈنگ ان چیف  سنٹرل ایئر کمانڈ  کا عہدہ سنبھالا۔
ایئر مارشل کو 21 دسمبر 1984 کو بھارتی فضائیہ کی فائٹر اسٹریم میں کمیشن دیا گیا تھا۔ وہ نیشنل ڈیفنس اکیڈمی، ڈیفنس سروسز اسٹاف کالج اور نیشنل ڈیفنس کالج کے سابق طالب علم ہیں۔ وہ ایک کوالیفائیڈ فلائنگ انسٹرکٹر اور ایک تجرباتی ٹیسٹ پائلٹ ہن ، ان کے پاس 4900 گھنٹے سے زیادہ کا فلائنگ کا تجربہ ہے۔
اپنی آپریشنل مدت کار میں وہ ایک مگ۔ 27 اسکواڈرن کے فلائٹ کمانڈر اور کمانڈنگ آفیسر اور ایک ایئر بیس کی ایئر آفیسر کمانڈنگ رہے ہیں۔ ایک ٹیسٹ پائلٹ کے طور پر انہوں نے ’ایئر کرافٹ اینڈ سسٹم ٹیسٹنگ اسٹیبلشمنٹ‘ میں مختلف عہدوں اورحیثیتوں کے ساتھ خدمات انجام دیں ہیں۔ انہوں نے ماسکو، روس میں مگ ۔ 29 اپ گریڈ پروجیکٹ مینجمنٹ ٹیم کی قیادت کی۔ وہ’نیشنل فلائٹ ٹیسٹ سینٹر‘ میں ایل سی اے پروجیکٹ ڈائریکٹر  اور ساؤتھ ویسٹرن ایئر کمانڈ میں ایئر ڈیفنس کمانڈر رہے ہیں۔ موجودہ عہدے پر تقرر سے قبل وہ ایسٹرن ایئر کمانڈ میں سینئر ایئر اسٹاف آفیسر تھے۔
ایئر مارشل اے پی سنگھ کو ان کی نمایاں خدمات کے لیے کو 26 جنوری 2019 کو صدر جمہوریہ ہند نے اتی وششٹ سیوا میڈل سے نوازا۔
عہدہ سنبھالنے پر، اے او سی۔ ان ۔ سی کو ایک رسمی گارڈ آف آنر پیش کیا گیا۔ اس کے بعد انہوں نے سی اے سی وار میموریل پر گلہائے عقیدت پیش کئے اور ملک کے لئے اپنی جان قربان کرنے والے بہادر ایئر واریئرز کو خراج عقیدت پیش کیا۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7140
(Visitor Counter : 102
قومی مالیاتی رپورٹنگ اتھارٹی
مالی رپورٹنگ سے متعلق قومی اتھارٹی نے آزادی کا امرت مہوتسو  کے تحت دو روزہ ویبینار منعقد کیا
بھارتی حکومت عزت مآب وزیر اعظم جناب نریندر مودی کی لیڈر شپ کے تحت آزادی کا امرت مہوتسو  پہل کے ساتھ بھارت کے آزادی کے 75 سال کا جشن منارہی ہے ۔
اے کے اے ایم کے تحت مالی رپورٹنگ سے متعلق قومی اتھارٹی  ملک کے متعلقہ فریقوں ،شہریوں کے درمیان عام طور سے آڈٹنگ اور اکاؤنٹنگ سے متلق معیارات کے بارے میں سمجھ اور بیداری کو فروغ دینے کیلئے سلسلے وار پروگرام منعقد کررہی ہے۔
معیشت میں آڈٹنگ اور اکاؤٹنگ معیارات کی عمل آوری کوفروغ دینے کیلئے مالی رپورٹنگ سے متعلق قومی اتھارٹی  26 اور27 اکتوبر کو دو روزہ ویبینار منعقد کرےگی۔پروگرام سے متعلق تفصیلی معلومات این ایف آر اے کی درج ذیل ویب سائٹ https://nfra.gov.in. پر دستیاب ہیں۔اس دوروزہ ویبینار میں شامل ہونے کیلئے شرکا کو دئے گئے درج ذیل لنک پر کلک کرنے کی ضرورت ہےاور وہ تفصیلات بھر کر رجسٹر کراسکتے ہیں۔
https://webcastmca.nic.in/userreg.aspx
شماریات اور پروگرام کے نفاذ کی وزارت
ہندوستان میں پے رول رپورٹنگ- ایک باضابطہ روزگار کا منظر نامہ
قومی شماریاتی دفتر، شماریات اور پروگرام کے نفاذ کی وزارت نے کچھ مخصوص جہات میں ہونے والی پیش رفت کا جائزہ لینے کے لئے ، ملک کے روزگار سے متعلق منظر نامے پر پریس نوٹ جاری کیا ہے۔جس میں کچھ مخصوص سرکاری اداروں کے پاس دستیاب انتظامی ریکارڈ ز کی بنیاد پر ستمبر 2017 سے لے کرجنوری 2022تک کی مدت کا احاطہ کیا گیا ہے۔
تفصیلی نوٹ منسلک ہے۔
وزیراعظم کا دفتر
وزیراعظم کو عوامی رہنماؤں کی جانب سے ٹیلی فون کالیں موصول ہوئیں
نئیدہلی۔23؍مئی۔وزیراعظم جناب نریندر مودی کو عام انتخابات 2019 میں کامیابی حاصل کرنے پر بنگلہ دیش کی وزیراعظم محترمہ شیخ حسینہ ، بھوٹان کے شاہ جناب جگمے کھیسر نامگیال وانگ چُک ، بھوٹان کے وزیراعظم ڈاکٹر لوٹے شیرنگ، نیپال کے وزیراعظم جناب کے پی شرما اولی، مالدیپ کے صدر جناب ابراہیم محمد صالح، سری لنکا کے وزیراعظم جناب رانیل وکرما سنگھے ، روس کے صدر جناب ولادیمیر پوتن، فرانس کے صدر جناب ایمینوئیل میکرون ، جاپان کے وزیراعظم جناب شنزو آبے، آسٹریلیا کے وزیراعظم جناب اسکاٹ موریسن، موریشش کے وزیراعظم جناب پروند جگن ناتھ، متحدہ عرب امارات کے شہزادہ ولی عہد جناب محمد بن زائد اور اسرائیل کے وزیراعظم جناب بنجامن نیتن یاہو سمیت دنیا بھر کے عالمی رہنماؤں سے مبارکبادی ٹیلی فون کالیں موصول ہوئی ہیں۔
عالمی رہنماؤں نے وزیراعظم کو گرم جوشانہ تہنیت پیش کرتے ہوئے خیال ظاہر کیا ہے کہ جس تاریخی رائے دہندگی کا اظہار کیا گیا ہے اس سے بھارت کے عوام کا وزیراعظم جناب نریندر مودی کی قیادت کے ئیں ان کے پائیدار یقین کا اظہار ہوتا ہے۔
مبارکباد اور نیک تمناؤں کے اظہار کے لیے اپنی جانب سے تشکر کا اظہار کرتے ہوئے وزیراعظم نے کہا ہے کہ عام انتخابات نے بھارت کی جمہوریت کی قوت کو مستحکم کیا ہے جو دنیا کی سب سے بڑی جمہوریت ہے۔ انہوں نے باہمی طور پر مفید تعلقات اور کثیر پہلوئی تعاون کو بالیدہ بنانے کیلئے عوامی رہنماؤں کے تعاون کا شکریہ ادا کیا ہے اور اپنی جانب سے اس خواہش کا اظہار کیا ہے کہ وہ اس سے بھی کہیں زیادہ مضبوط تعلقات کو پروان چڑھانے کیلئے مزید کوششیں کرنا جاری رکھیں گے۔
وزیراعظم نے متعدد دیگر رہنماؤں کے تئیں بھی اظہار تشکر کیا ہے جنہوں نے سوشل میڈیا اور دیگر ذرائع سے انہیں مبارکباد پیش کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2186
(Visitor Counter : 43
بجلی کی وزارت
این ایچ پی سی نے ششماہی کے لئے اب تک کی سب سے زیادہ پیداواری اورمالی کارکردگی کی رپورٹ کی
- این ایچ پی سی اسٹینڈ الون نیٹ پرافٹ میں 12 فیصد اضافے کی رپورٹ پیش کی ۔
- کمپنی نے ٹیکس کے بعد اب تک کی سب سے زیادہ2483 کروڑروپےکا ششماہی اسٹینڈ الون پرافٹ  درج کیا۔
- این ایچ پی سی کی اپنے 24 بجلی گھروں کے ذریعہ کل 7071 ایم ڈبلیو قابل تجدید بجلی کی پیداوار کی ۔
2000 ایم ڈبلیوسوبان سری لوور ہائیڈروالیکٹر ک پروجیکٹ 
بھارت کی اولین پن بجلی کمپنی این ایچ پی سی لمٹیڈ نے مضبوط کارکردگی کی بنیاد پر اسٹینڈ الون نیٹ پرافٹ میں 12فیصد کے اضافے کی رپورٹ پیش کی ہے ۔ کمپنی نے پچھلی ششماہی کے مقابلے ، جس میں اسٹینڈ الون پی اے ٹی 2217 کروکڑروپے تھا ، اس سال ششماہی میں ٹیکس کے بعد اب تک کا سب سے بڑا اسٹینڈ لون پرافٹ  2483 کروڑروپے درج کیا ہے۔
موجودہ ششماہی کے لئے این ایچ پی سی کا کنسولی ڈیٹیڈ پی اے ٹی 2575 کروڑروپے ہے جو پچھلی ششماہی کے لئے کنسولی ڈیٹیڈ پی اے ٹی 2243 کروڑروپے سے 15فیصد زیادہ ہے۔
موجودہ سہ ماہی اور ششماہی کے لئے اب تک کی سب سے زیادہ پیداواربالترتیب 10138 ملین یونٹ اور 18303 ملین یونٹ درج کی گئی ہے۔30ستمبر 2022 کو ختم ہونےوالی سہ ماہی اورششماہی کے لئے بجلی گھروں کے پلانٹ اویلیبلٹی فیکٹر بھی اب تک کا سب سے زیادہ رہا ہے ، جو بالترتیب 99.87 اور 99.237 فیصد ہے۔
این ایچ پی سی کے بورڈ نے 30ستمبر 2022 کو ختم ہونے والی سہ ماہی اور ششماہی کے لئے 10 نومبر 2022 کو منعقدہ اپنی میٹنگ میں مالی نتائج کو منظوری دی ۔
این ایچ پی سی لمٹیڈ بھارت کی سب سے بڑی ہائیڈرو پاور کمپنی ہے ۔ این ایچ پی سی کی قابل تجدید توانائی  نصب شدہ کُل صلاحیت 7071 ایم ڈبلیو ہے ، جس میں 1520 ایم ڈبلیو ذیلی کمپنیوں سمیت اس کے 24 بجلی گھروں کے ذریعہ تیار کی جارہی ہے۔
وزارت دفاع
جنرل ایم ایم نرونے ،سی او اے ایس بنگلہ دیش کے دورے پر روانہ
نئی دہلی، 08 اپریل 2021 بھارت اور بنگلہ دیش کے درمیان باہمی اوردفاعی شاندار مضبوط رشتوں کی روایت کےسلسلے کو جاری رکھتے ہوئے چیف آف آرمی اسٹاف جنرل ایم ایم نرونے ، بنگلہ دیش کے دورے پرروانہ ہوگئے ہیں۔ ان کا یہ دورہ 8 اپریل سے بارہ اپریل تک ہوگا۔ جنرل نرونے کا یہ دورہ ایک ایسے وقت میں ہورہا ہے ، جب بنگلہ دیش اپنی آزادی کی 75 سالہ تقریبات سوورنِم وجئے ورش منانے جارہا ہے، جو بنگ بندھو شیخ مجیب الرحمان کی تاریخی قیادت اور مکتی باہنی کے اُن عظیم فوجیوں کی بدولت ممکن ہوسکی تھی ، جو بھارتی مسلح فوج کے شانہ بہ شانہ لڑی تھیں۔
فوج کے سربراہ 8 اپریل 2021 کو شیخ انربن کو گلہائے عقیدت نذر کرتے ہوئے آزادی کی لڑائی کے شہیدوں کو خراج عقیدت پیش کریں گے۔اس کے بعد وہ بنگلہ دیش کی مسلح فورسز کی تینوں شاخوں کے سربراہوں کے ساتھ آمنے سامنے کی بات چیت کریں گے ۔ جناب نرونے دھن مونڈی میں واقع بابائے قوم بنگ بندھو شیخ مجیب الرحمان میموریل میوزیم بھی جائیں گے ، جہاں وہ بنگلہ دیش کے بانی کو خراج عقیدت پیش کریں گے۔
سی او اے ایس 11 اپریل 2021 کو ڈھاکہ میں بنگلہ دیش فوج کے کثیر مقصدی کامپلیکس میں بنگلہ دیش کے وزیر خارجہ سے بات چیت کریں گے۔ جہاںوہ اقوام متحدہ امن امدادی کارروائیوں کے موضوع پر ایک سمینار سے خطاب کریں گے اور عالمی انتشار کے بدلتے منظرنامے میں اقوام متحدہ قیام امن کارکنوں کے رول کے موضوع پر ایک خطبہ دیں گے۔
جناب نرونے کا 12 اپریل 2021 یونائٹیڈ نیشن مشن کے فورس کمانڈوں ، جنوبی سوڈان وسطی افریقی جمہوریہ اور رائل بھوٹانی فوج کی کارروائیوں سے متعلق ڈپٹی کمانڈروں کے بارے کے ساتھ با ت چیت کا بھی پروگرام ہے۔
جناب نرونے شانتر اُگر سینامشن کی اختتامی تقریب میں شرکت کریں گے، جو اقوام متحدہ کی طرف سے منظور کردہ انسداد دہشت گردی کی ایک کثیر مقصدی مشق ہے اور یہ ہندوستان ، بنگلہ دیش ، بھوٹان اور سری لنکا کے ساتھ ساتھ امریکہ ، برطانیہ ،ترکی اورسعودی عرب کے مشاہدین پر مشتمل ہے۔ مسلح افواج کے سربراہ ہارڈ وئیر ڈسپلے کے دوران بنگلہ دیش کی مسلح افواج کے اہلکاروں کی اختراعات کا بھی معائنہ کریں گے ۔
فوج کے سربراہ اپنے دورے کے آخری مرحلے میں بنگلہ دیش کے امن کی حمایت اور تربیتی کارروائیوں  کے ادارے کے ممبروں کے ساتھ بھی بات چیت کریں گے ۔اس سے دونوں افواج کے درمیان باہمی تعلقات مزید گہرے ہوں گے اور دونوں ملکوں کے درمیان اسٹریٹجک امور پر قریبی تعاون اوراشتراک کو رفتار حاصل ہوگی۔
سائنس اور ٹیکنالوجی کی وزارت
مطالعہ سے پتا چلا ہے کہ جنگل میں لگنے والی آگ کا تعلق بادل پھٹنے سے ہے
نئی دہلی،29 جون، 2021/ بادل پھٹنے کے حادثات جو ہمالیائی وادیوں میں زندگی کو متاثر کرتے جا رہے ہیں کیا ان کا تعلق جنگل میں آگ لگنے کے حادثات سے ہے؟
حال ہی میں کیے گئے مطالعے سے پتا چلا ہے کہ بہت چھوٹے ذرات جو کسی بادل کی باریک بوند کے سائز کے ہوتے ہیں اور جو پانی کے بخارات میں بدل جاتے ہیں ان کی وجہ سے بادلوں کی تشکیل ہوتی ہے اور جنگلوں میں آگ لگ جاتی ہے۔ اس طرح کے ذروں کی مقدار کو بادلوں کی تسخیر کہا جاتا ہے جو پہاڑ کی چوٹیوں پر بنتی ہے اور اس کا تعلق جنگل میں لگنے والی آگ کے حادثات سے ہے۔
گڑھوال یونیورسٹی کے ہیم وتی نندن بہوگنا کے سائنسدانوں اور آئی آئی ٹی کانپور کے سائنسدانوں نے مل کر بادلوں کی تسخیر کی سرگرمی کا جائزہ لیا اور اونچے پہاڑی علاقوں پر بادلوں کی تشکیل پر پڑنے والے اثرات اور وسطی ہمالیائی خطے میں جو موسم کے تئیں حساس ہے مختلف موسمیاتی کیفیتوں کے دباؤ کا مطالعہ کیا۔
بادلوں کی تسخیر کو جو باریک بوندوں کی پیمائش کی ٹکنالوجی  کے ذریعے ناپا گیا۔ یہ پیمائش گڑھوال یونیورسٹی کے ہیم وتی نندن بہوگنا کے سوامی رام تیرتھ کیمپس میں کی گئی۔ یہ مشاہدہ آب و ہوا میں تبدیلی کے پروگرام کے تحت کیا گیا ۔ اس مشاہدے کے لیے سائنس و ٹکنالوجی کے محکمے نےرقم مہیا کی۔
ایٹموسفیئرک انوارنمنٹ جریدے میں پہلی مرتبہ شائع اس تحقیق سے پتا چلا ہے کہ سی سی این کا سب سے زیادہ اجتماع کا تعلق بھارت کے برصغیر کی جنگل کی آگ سے منسلک ہے اور بھی چوٹیاں ہیں جہاں اس طرح کے واقعات رونما ہوتے رہتے ہیں۔
اس تحقیق سے گڑھوال کے ہمالیائی خطے کی اونچی پہاڑیوں تک پہنچنے والی آلودگی کے سلسلے میں مختص وسائل میں مدد ملے گی۔
اشاعت کا لنک : https://doi.org/10.1016/j.atmosenv.2020.118123
https://www.sciencedirect.com/science/article/abs/pii/S1352231020308554
صحت اور خاندانی بہبود کی وزارت
کووڈ-19 ٹیکہ کاری - 92واں دن
رات 8 بجے تک25.65لاکھ سے زیادہ ویکسین کی خوراک دی گئی اس طرح اب تک دی جانے والی خوراک کی مجموعی تعداد 12.25کروڑ سے زیادہ ہوگئی
نئی دلّی ،17 اپریل، 2021 /
آج رات آٹھ بجے تک25.65لاکھ سے زیادہ ٹیکے لگائے جانے کے ساتھ ہی ملک بھر میں اب تک لگائے گئے ٹیکوں کی مجموعی تعداد 12.25 کروڑ سے زیادہ ہوگئی ہے۔آج 60057 کووڈ ٹیکہ کاری کے مراکز  میں ٹیکے لگائے گئے ، یعنی فعال ٹیکہ کاری کے مراکز میں اوسط سے 15000 سے زیادہ کا اضافہ ہوا۔ کام کے مقامات پر جاری ٹیکہ کاری کے دوران مستفدین کی تعداد میں اضافہ درج ہوا ہے۔
آج رات آٹھ بجے تک موصولہ ابتدائی رپورٹ کے مطابق ملک بھر میں کووڈ -19 سے بچاؤ کے لئے ٹیکہ لگوانے والوں کی مجموعی تعداد 122502790 ہوگئی۔
ان میں سے9127451 حفظان صحت کارکنان  کو ویکسین کی پہلی خوراک اور 5707322 ایچ سی ڈبلیوز دوسری خوراک حاصل کرچکے ہیں۔ وہیں11229062 صف اوّل کے اہلکاروں نے،5508179 ایف ایل ڈبلیوز نے  لی ہے۔40416170 افراد جن کی عمر 45 سال سے60 سال کے درمیان ہے ، نے ، 1076752 افراد جن کی عمر 45 سال سے60 سال کے درمیان ہے، نے  حاصل کی ہے،60 سال کی عمر سے زیادہ کے45560187 افراد  اور 60 سال سے زیادہ کی عمر کے 3877667 افراد حاصل کرچکے ہیں۔
|
|
ایچ سی ڈبلیوز
|
|
ایف ایل ڈبلیوز
|
|
45 تا 60سال کی عمر کے افراد
|
|
60 سال سے زیادہ عمر
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
91,27,451
|
|
57,07,322
|
|
1,12,29,062
|
|
55,08,179
|
|
4,04,16,170
|
|
10,76,752
|
|
4,55,60,187
|
|
38,77,667
|
|
10,63,32,870
|
|
1,61,69,920
ابتدائی رپورٹ کے مطابق ملک گیر کووڈ-19 ٹیکہ کاری مہم کے92ویں دن آج شام8بجے تک مجموعی طور پر 25,65,179 ٹیکےلگائے گئے۔ ان میں19,24,416مستفدین کو پہلا ٹیکہ اور 6,40,763 مستفدین کودوسرا ٹیکہ لگایا گیا۔ حتمی رپورٹ آج دیررات تک تیار ہوجائے گی۔
|
|
مورخہ17اپریل 2021 
|
|
ایچ سی ڈبلیوز
|
|
ایف ایل ڈبلیوز
|
|
45 تا 60سال کی عمر کے افراد
|
|
60 سال سے زیادہ عمر
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
22,023
|
|
36,504
|
|
85,022
|
|
99,607
|
|
11,92,195
|
|
1,15,242
|
|
6,25,176
|
|
3,89,410
|
|
19,24,416
|
|
6,40,763
قبائیلی امور کی وزارت
قبائلی امور کی وزارت کا ماتحت ادارہ ٹرائیفیڈ اس سال ایک بار پھر یوم جمہوریہ تقریبات کے موقع پر معروف مہمانوں کو قبائلیوں کے ذریعے ہاتھ سے بنائے ہوئے پنکھے دستیاب کرائے گا
نئی دہلی، 14 /اگست 2020 ۔ قبائلیوں کی آمدنی کے سلسلے میں تعاون کی اپنی پیہم کوششوں کے ایک جزو کے طور پر قبائلی امور کی وزارت کا ماتحت ادارہ ٹرائیفیڈ نے ایک بار پھر وزارت دفاع کے ساتھ اشتراک کیا ہے، تاکہ یوم جمہوریہ تقریبات میں شرکت کرنے والی معروف شخصیات اور مہمانوں کو ہاتھوں سے بنے ہوئے پنکھے دستیاب کراسکے۔ اس اشتراک کا یہ تیسرا سال ہے۔
راجستھان، اڈیشہ، مغربی بنگال، بہار، گجرات اور جھارکھنڈ جیسی ریاستوں سے تعلق رکھنے والے قبائلی فنکاروں کے ذریعے تیار کئے گئے یہ پنکھے ماحولیات دوست ہیں اور انھیں قدرتی نیز نامیاتی مٹیریل سے تیار کیا گیا ہے۔ ایک یادگار کے طور پر یہ پنکھے ماضی کی یادوں کو تازہ کرتے ہیں، جبکہ یہ چیزیں ہندوستانی گھروں کا ایک لازمی جزو تھیں اور جھلسا دینے والی گرمی میں راحت پہنچاتی تھیں۔
قبائلی ہندوستانی پنکھے فروخت کے لئے ملک بھر میں ٹرائبس انڈیا کی خوردہ دکانوں پر دستیاب ہیں۔ یہ پنکھے اس کی ای-کامرس پلیٹ فارم  پر بھی دستیاب ہیں۔
محروم و پسماندہ قبائلی لوگوں کو بااختیار بنانے کے اپنے مشن کے تحت، ملک بھر میں قبائلی برادریوں کی اقتصادی فلاح و بہبود کے کام کو فروغ دے کر، قبائلی بہبود کی ایک قومی نوڈل ایجنسی کے طور پر ٹرائیفیڈ نے ٹرائبس انڈیا نامی خوردہ دکانوں کے اپنے نیٹ ورک کے ذریعے قبائلی آرٹ اور کرافٹ کی خرید اور مارکیٹنگ کا آغاز کیا تھا۔ 1999 میں نئی دہلی میں 9 مہادیو روڈ پر واقع اپنی پہلی دکان سے شروع ہوکر اب ملک بھر میں اس کی 121 خوردہ دکانیں ہیں۔
گزشتہ چند مہینوں میں یہ دیکھا گیا ہے کہ ٹرائیفیڈ نے متاثرہ قبائلی لوگوں  کی بازآبادکاری کے لئے اپنی کوششیں تیز کردی ہیں۔ یہ وہ لوگ ہیں جنھوں نے اپنی روزی روٹی اور ملازمت کے مواقع گنوا دیئے ہیں۔ قبائلی فنکاروں کے ذریعے ہاتھ سے تیار پنکھوں کو بطور تحفہ دینے کی یہ نیک پہل ایسی کوششوں کی ایک مثال ہے۔
وبا کی وجہ سے ہماری جانوں کے اتلاف اور فوری لاک ڈاؤن کے سبب قبائلی کاریگروں کے ذریعے تیار تقریباً 100 کروڑ روپئے کے سامانوں کی فروخت نہیں ہوپائی ہے۔ قبائلی کاریگروں کے ذریعے تیار ان اشیاء کی فروخت کو یقینی بنانے کے لئے ٹرائیفیڈ نے ایک زبردست مہم شروع کی ہے، تاکہ اپنی ٹرائبس انڈیا ویب سائٹ  اور آمیزون، فلپ کارٹ اور جی ای ایم جیسے دیگر خوردہ پلیٹ فارموں کے ذریعے ان سامانوں کی آن لائن فروخت ہوسکے۔
دی ٹرائبس انڈیا ای- مارٹ پلیٹ فارم قبائلیوں کے لئے ہر جگہ دستیاب ایک ایسا چینل ہوگا جس کے توسط سے وہ قومی اور بین الاقوامی صارفین کے ہاتھوں اپنا سامان فروخت کرسکیں گے۔ ٹرائیفیڈ ملک بھر میں تقریباً 5 لاکھ قبائلی مصنوعات کو اکٹھا کرنے کے عمل میں ہے۔ وہ پنکھے جو وزارت دفاع کو سپلائی کئے جارہے ہیں وہ ای- مارکیٹ پلیس پر بھی دستیاب ہوں گے۔
سبھی کو دعوت دی جاتی ہے کہ وہ ان پنکھوں پر ایک نظر ڈالیں اور ایسا کرنے کے بعد یہ یقینی ہے کہ آپ کے بچپن کی یادیں تازہ ہوجائیں گی، جب یہ پنکھے ہر گھر میں ہوا کرتے تھے۔ قبائلی امور کی وزارت کا ادارہ ٹرائیفیڈ ہر شخص کو بھارت کے 74ویں یوم آزادی کی نیک خواہشات پیش کرتا ہے۔
وزارت دفاع
رکشا منتری جناب راج ناتھ سنگھ نے 1971کی بھارت – پاکستان جنگ میں ، بھارت کی جیت کے 50سال منانے کے لئے ایک یادگاری ٹکٹ کا اجراء کیا
رکشا منتری جناب راج ناتھ سنگھ نے 16دسمبر 2021 کو نئی دلی میں 1971، میں بھارت پاکستان جنگ کے دوران بھارت کی جیت کی گولڈن جوبلی منانے کے لئے، ایک یادگاری ٹکٹ اور انڈیاپوسٹ اسپیشل ڈے کور کا اجراء کیا۔‘‘سؤرنم وجے ورش ’’ ایک سال طویل تقریبات کے اختتام کا دن ہے۔ جو تقریبات 2020 میں شروع کی گئی تھیں۔،بھارتی مسلح فورسز پر فیصلہ کن جیت اور سپردگی کے دن کو منانے کے لئے ہرسال 16 دسمبر کو وجے دوس کے طورپر منایا جاتا ہے۔
پاکستان کے مشرقی کمان کے کمانڈر لیفٹیننٹ جنرل عامر عبداللہ خان نیازی نے مشرقی تھیئٹر میں فیصلہ کن شکست تسلیم کرتے ہوئے خود سپردگی کی دستاویز پر دستخط کئے تھے۔ جبکہ مشرقی تھیئٹر میں بھارت اور بنگلہ دیش فورسز کے جنرل آفیسر کمانڈنگ ان چیف  لیفٹیننٹ جنرل جگجیت سنگھ اروڑہ نے بھارت کی جانب سے دستخط کئے تھے۔
خودسپردگی کی اس کارروائی کے دوران فیلڈ آفیسر کمانڈنگ ان چیف مشرقی بحری کمان کے وائس ایڈمرل این کرشنن اور ائیر آفیسر کمانڈنگ ان چیف  اور مشرقی ائیر کمان کے ایئر مارشل ایچ سی دیوان بھی موجود تھے۔
ہندوستانی مسلح افواج کی جانب سے کی گئی مسلح کارروائی کے نتیجے میں مشرقی پاکستان میں ڈھاکہ پر قبضہ ہوا اور تقریباََ 93 ہزار پاکستانی فوجیوں نے ہتھیار ڈال دئے اور پھر ایک پھر ایک آزاد ملک کی حیثیت سے بنگلہ دیش کا وجود سامنے آیا ۔دوسری جنگ عظیم کے بعدکسی کی مسلح افواج کی جانب سے ہتھیار ڈالنے کا یہ سب سے بڑا واقعہ تھا۔
یہ اسٹامپ فوجیوں ، ملاحوں اور ہوابازوں کی لچک اور صلاحیت کی ایک علامت ہے ۔ یہ اسٹامپ ہندوستانی برصغیر کی تاریخ میں ایک منفرد ایوینٹ کی یاد دلاتا ہے ۔ اور یہ اس کی مرکزیت ہے۔اس میں سورنم وجے ورش لوگو ہے ،جسے بھارتی بحریہ کے لیفٹیننٹ کمانڈر کوشل چندر شیکھر کی جانب سے ڈیزائن کیا گیا ہے ۔ جسے اکتوبر - نومبر 2020 میںمنعقدہوئے آل انڈیا مقابلے کے دوران منتخب کیا گیا تھا۔ یہ اسٹامپ ایسپرٹ ڈی کارپ کی بھی یاددلاتا ہے اور اس اشتراک کے جذبے کی بھی یاددلاتا ہے ، جو بھارتی مسلح افواج کے ساتھ ساتھ بھارت - بنگلہ دیش فورسز کی طرف سے دکھائی گئی تھیں ۔
سورنم وجے ورش اسٹامپ شروع ہونے کے ساتھ بھارت اپنی مسلح افواج کی بہادری اور پیشہ ورانہ مہارت کا جشن مناتا ہے اور اپنے پرانے دوست اور قریبی پڑوسی بنگلہ دیش کے تئیں اپنے عزم کودوہراتا ہے۔
رکشا راجیہ منتری جناب اجے بھٹ مواصلات کی وزارت کے وزیر مملکت جناب ڈی چوہان ،چیف آف آر می اسٹاف جنرل منوج مکند نرونے ، چیف آف نیول اسٹاف ایڈمرل آر ہری کمار ، چیف آف ائیر اسٹاف ائیر چیف مارشل وویک رام چودھری اور دفاعی سکریٹری ڈاکٹر اجے کمار اور شہری اور فوج کے دیگر سینئیر افسران بھی اس موقع پر موجود تھے۔
وزارت دفاع
وزیر دفاع جناب راج ناتھ سنگھ اور ان کے اسرائیلی ہم منصب مسٹر بینجمن گانٹز نے نئی دہلی میں دو طرفہ بات چیت کی
مستقبل کی ٹیکنالوجیوں اور دفاعی تعاون میں تحقیق و ترقی پر توجہ کے ساتھ، تمام ڈومینز میں تعاون کو بڑھانے کے طریقوں پر تبادلہ خیال کیا گیا
موجودہ فریم ورک کو مزید مضبوط بنانے کے لیے دفاعی تعاون پر ہندوستان-اسرائیل وژن کو اختیار کیا گیا
وزیر دفاع جناب راج ناتھ سنگھ نے 02 جون 2022 کو نئی دہلی میں اسرائیل کے وزیر دفاع مسٹر بینجمن گانٹز کے ساتھ دو طرفہ میٹنگ کی۔ میٹنگ کے دوران دو طرفہ، علاقائی اور دفاعی صنعتی تعاون سے متعلق وسیع مسائل پر تبادلہ خیال کیا گیا۔ دونوں وزراء نے موجودہ ملٹری ٹو ملٹری سرگرمیوں کا جائزہ لیا جو کووڈ- 19 وبائی امراض کی وجہ سے چیلنجوں کے باوجود بڑھی ہیں۔ انہوں نے مستقبل کی ٹیکنالوجیوں اور دفاعی تعاون میں تحقیق اور ترقی پر توجہ مرکوز کرتے ہوئے تمام شعبوں میں تعاون بڑھانے کے طریقوں پر تبادلہ خیال کیا۔
دونوں وزراء نے باہمی سلامتی کے چیلنجوں اور متعدد اسٹریٹجک اور دفاعی امور پر ان کے ہم آہنگی کو تسلیم کیا۔ انہوں نے تمام فورمز پر تعاون بڑھانے کے لیے مل کر کام کرنے کے عزم کا اظہار کیا۔ ہند-اسرائیل دفاعی تعاون کے موجودہ ڈھانچے کو مزید مستحکم کرنے کے ارادے سے، دونوں فریقوں نے دفاعی تعاون پر ہندوستان-اسرائیل وژن کو اپنایا۔ دونوں وزراء کے درمیان مستقبل جاتیدفاعی ٹیکنالوجیوں کے شعبے میں تعاون بڑھانے کے ارادے کے خط کا بھی تبادلہ کیا گیا۔
قبل ازیں دن میں، اسرائیل کے وزیر دفاع نے قومی جنگی یادگار کا دورہ کیا اور یادگار پر گل ہائے عقیدت چڑھا کر شہید ہونے والے ہیروز کو خراج عقیدت پیش کیا۔ وزیر دفاع جناب راج ناتھ سنگھ کے ساتھ ان کی دو طرفہ ملاقات سے قبل انہیں رسمی گارڈ آف آنر بھی پیش کیا گیا۔
دورہ کرنے والی معزز شخصیت 02 جون 2022 کی صبح ہندوستان کے سرکاری دورے پر نئی دہلی پہنچی۔ یہ ان کا پہلا دورہ ہندوستان تھا جس کا مقصد دونوں ممالک کے درمیان دفاعی تعلقات کو مضبوط کرنا ہے۔ دفاعی تعاون دوطرفہ تعاون کے اہم ستونوں میں سے ایک رہا ہے۔ اس سال ہندوستان اور اسرائیل کے درمیان سرکاری سفارتی تعلقات کے قیام کی 30 ویں سالگرہ منائی جارہی ہے۔
صحت اور خاندانی بہبود کی وزارت
کووڈ-19 سے متعلق اَپڈیٹس
اب تک 14183 افراد کووڈ-19 سے صحت یاب ہوچکے ہیں
نئی دہلی، 6 مئی 2020 ۔ حکومت ہند، ریاستوں ؍ مرکز کے زیر انتظام علاقوں کے اشتراک سے، ایک درجہ بند، پہلے سے طے شدہ اور سرگرم نقطہ نظر کو بروئے کار لاتے ہوئے کووڈ-19 کے انسداد، اس کی روک تھام اور اس کے بندوبست کی سمت میں متعدد طرح کے اقدامات کررہی ہے۔ ان اقدامات کا اعلیٰ ترین سطح پر مستقل طریقے سے جائزہ لیا جاتا ہے اور اس کی نگرانی کی جاتی ہے۔
صحت و کنبہ بہبود کے مرکزی وزیر ڈاکٹر ہرش وردھن نے آج گجرات کے نائب وزیر اعلیٰ اور وزیر صحت جناب نتن بھائی پٹیل اور مہاراشٹر کے وزیر صحت جناب راجیش ٹوپے کے ساتھ دونوں ریاستوں میں کووڈ-19 کے بندوبست اور اس کی روک تھام کی صورت حال، کارروائی اور تیاریوں کا جائزہ لینے کے لئے ایک میٹنگ کی۔ اس میٹنگ میں صحت و کنبہ بہبود کے وزیر مملکت جناب اشونی کمار چوبے اور مرکز و ریاستوں کے سینئر افسر بھی موجود تھے۔
ڈاکٹر ہرش وردھن نے اس بات کو یقینی بنانے کی ضرورت پر زور دیا کہ غیرکووڈ ضروری خدمات نظرانداز نہ ہوں۔ اس کے علاوہ ریاستوں کو یہ بھی یقینی بنانے کی ضرورت ہے کہ گہرے شدید تنفسی انفیکشن  ؍ انفلوئینزا لائک اِلنیس  یعنی انفلوئینزا جیسی بیماری کے معاملات کی اسکریننگ اور جانچ کی جائے، جس سے ابھرتے ہوئے کسی بھی ہاٹ اسپاٹ کی نشان دہی کرنے اور بروقت اس کے بندوبست کے لئے مناسب حکمت عملی وضع کرنے میں مدد مل سکے۔ انھوں اس بات پر زور دیا کہ کووڈ-19 کے متعلق اطلاعات کو کلنک کے طور پر دیکھنے کے نقطہ نظر کو دور کرنے کے لئے ایگریسیو بہیویئر چینج کمیونکیشن ایکسرسائز کو اپنائے جانے کی ضرورت ہے، جس سے بروقت اطلاعات، کلینکل مینجمنٹ اور شرح اموات میں کمی لانے میں مدد ملے گی۔
اب تک کل 14183 افراد کووڈ – 19 کے مرض سے صحت یاب ہوچکے ہیں۔ گزشتہ 24 گھنٹے میں 1457 مریض صحت یاب ہوئے ہیں۔ اس سے صحت یابی کی ہماری کل شرح 28.72 فیصد ہوگئی ہے۔ فی الحال مصدقہ معاملات کی کل تعداد 49391 ہے۔ کل سے ہندوستان میں کووڈ-19 سے مصدقہ معاملات کی تعداد میں 2958 کا اضافہ درج کیا گیا ہے۔
کووڈ-19 سے متعلق تکنیکی امور، رہنما ہدایات اور مشوروں کے بارے میں سبھی مصدقہ اور تازہ ترین جانکاری کے لئے مستقل طور پر دیکھیں: https://www.mohfw.gov.in/ اور @MoHFW_INDIA۔
کووڈ-19 سے متعلق تکنیکی سوالات کو technicalquery.covid19[at]gov[dot]in پر اور دیگر سوالات کو ncov2019[at]gov[dot]in پر ای میل اور @CovidIndiaSeva پر ٹویٹ کیا جاسکتا ہے۔
کووڈ-19 سے متعلق کسی بھی معلومات کے لئے برائے کرام صحت و کنبہ بہبود کی وزارت کی ہیلپ لائن نمبر: +91-11-23978046 یا 1075  پر کال کریں۔ کووڈ-19 سے متعلق ریاستوں ؍ مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔